উইলিয়াম মন্টগোমারি ওয়াট

উইলিয়াম মন্টগোমারি ওয়াট (১৪ মার্চ ১৯০৯ – ২৪ অক্টোবর ২০০৬) একজন স্কটিশ ইতিহাসবিদ ও প্রাচ্যবিদ ছিলেন। তিনি আঙ্গলিক যাজক হিসেবে দায়িত্ব পালন করেন এবং ১৯৬৪ থেকে ১৯৭৯ সাল পর্যন্ত এডিনবরা বিশ্ববিদ্যালয়ে আরবি ভাষা ও ইসলামী অধ্যয়নের অধ্যাপক হিসেবে শিক্ষকতা করেন। তিনি কুরআন গবেষণা ক্ষেত্রেও গুরুত্বপূর্ণ অবদান রাখেন।

ওয়াট পশ্চিমা বিশ্বের অন্যতম বিশিষ্ট অমুসলিম ইসলাম-বিশেষজ্ঞ হিসেবে পরিচিত ছিলেন। ইসলামের নবী হজরত মুহাম্মদ-এর জীবনী নিয়ে তাঁর রচিত দুই খণ্ডের গ্রন্থ মুহাম্মদ এট মক্কা (১৯৫৩) এবং মুহাম্মদ এট মদিনা (১৯৫৬) ইসলাম বিষয়ক গবেষণায় কালজয়ী রচনার মর্যাদা পেয়েছে।

প্রারম্ভিক জীবন ও শিক্ষা
ওয়াট ১৯০৯ সালের ১৪ মার্চ স্কটল্যান্ডের ফাইফ কাউন্টির সিরিজ নামক স্থানে জন্মগ্রহণ করেন। তাঁর পিতা স্কটল্যান্ড চার্চের একজন যাজক ছিলেন, যিনি ওয়াটের মাত্র ১৪ মাস বয়সে মৃত্যুবরণ করেন।

পেশাজীবন

যাজকতা
১৯৩৯ সালে ওয়াট স্কটিশ এপিসকোপাল চার্চ-এ ডিকন হিসেবে এবং ১৯৪০ সালে যাজক হিসেবে অভিষিক্ত হন। তিনি ১৯৩৯ থেকে ১৯৪১ সাল পর্যন্ত লন্ডন ডায়োসিসভুক্ত সেন্ট মেরি দ্য বোল্টনস, ওয়েস্ট ব্রম্পটন-এ তাঁর যাজকীয় প্রশিক্ষণ (কারেট) সম্পন্ন করেন। দ্বিতীয় বিশ্বযুদ্ধের সময় দ্য ব্লিটজ-এ গির্জাটি ক্ষতিগ্রস্ত হলে তিনি প্রশিক্ষণের বাকি অংশ সম্পন্ন করতে ওল্ড সেন্ট পলস, এডিনবরা গির্জায় স্থানান্তরিত হন। ১৯৪৩ থেকে ১৯৪৬ সাল পর্যন্ত তিনি জেরুজালেমের অ্যাংলিকান বিশপের আরবি ভাষাবিষয়ক বিশেষজ্ঞ হিসেবে কাজ করেন।

১৯৪৬ সালে একাডেমিক কর্মজীবনে ফিরে আসার পর তিনি আর পূর্ণকালীন যাজকীয় দায়িত্বে নিযুক্ত হননি। তবে তিনি খণ্ডকালীন ও সম্মানসূচক পদে তাঁর যাজকতা চালিয়ে যান। ১৯৪৬ থেকে ১৯৬০ সাল পর্যন্ত তিনি এডিনবরার ওল্ড সেন্ট পলস গির্জায় একজন সম্মানসূচক কারেট হিসেবে দায়িত্ব পালন করেন, যা অ্যাংলো-ক্যাথলিক ধারার একটি গির্জা। ১৯৬০ সালে তিনি স্কটল্যান্ডের আইোনা সম্প্রদায়ের সদস্য হন, যা একটি ঐকমত্যভিত্তিক ধর্মীয় গোষ্ঠী। ১৯৬০ থেকে ১৯৬৭ সাল পর্যন্ত তিনি এডিনবরা দুর্গের নিকটস্থ সেন্ট কলম্বা'স বাই দ্য ক্যাসল গির্জায় সম্মানসূচক কারেট ছিলেন। অবসর গ্রহণের পর ১৯৮০ থেকে ১৯৯৩ সাল পর্যন্ত তিনি ডালকিথ-এর সেন্ট মেরি দ্য ভার্জিন এবং ল্যাসওয়েড-এর সেন্ট লিওনার্ড গির্জায় সম্মানসূচক কারেট হিসেবে দায়িত্ব পালন করেন।

একাডেমিক জীবন
ওয়াট ১৯৬৪ থেকে ১৯৭৯ সাল পর্যন্ত এডিনবরা বিশ্ববিদ্যালয়ে আরবি ও ইসলামি অধ্যয়নের অধ্যাপক হিসেবে কর্মরত ছিলেন।

তাঁকে "শেষ প্রাচ্যবিদ" (The Last Orientalist) বলেও অভিহিত করা হয়েছে।

তিনি টরন্টো বিশ্ববিদ্যালয়, কলেজ দে ফ্রঁস এবং জর্জটাউন বিশ্ববিদ্যালয়-এ অতিথি অধ্যাপক হিসেবে পাঠদান করেছেন।

পরবর্তী জীবন
ওয়াট ২০০৬ সালের ২৪ অক্টোবর এডিনবরায় ৯৭ বছর বয়সে মৃত্যুবরণ করেন। তাঁর স্ত্রী জিনের সঙ্গে তাঁর চার কন্যা এবং এক পুত্র ছিল। তাঁদের পরিবার স্কটল্যান্ডের ক্রেইল গ্রামে ছুটির সময় কাটাতেন। ওয়াটের মৃত্যুর পর লেখক রিচার্ড হোলোওয়ে মন্তব্য করেন যে, "তিনি সারাজীবন অসহিষ্ণুতার বিরুদ্ধে সংগ্রাম করেছেন"।

সম্মাননা
ওয়াট আমেরিকার জর্জিও লেভি ডেলা ভিদা পদক লাভ করেন এবং ব্রিটিশ সোসাইটি ফর মিডল ইস্টার্ন স্টাডিজ-এর 'সেরা পাণ্ডিত্যপূর্ণ গবেষণার' জন্য প্রদত্ত পুরস্কারপ্রাপ্ত প্রথম ব্যক্তি ছিলেন।

তিনি অ্যাবারডিন বিশ্ববিদ্যালয় থেকে একটি সম্মানসূচক ডক্টরেট ডিগ্রি লাভ করেন।

মূল্যায়ন ও উত্তরাধিকার
ওয়াটের রচনাগুলো আধুনিক পাশ্চাত্য ইসলাম অধ্যয়নের ক্ষেত্রে শ্রেষ্ঠ ক্লাসিক হিসেবে বিবেচিত হয়। তিনি বিশ্বাস করতেন যে কুরআন ঐশিকভাবে অনুপ্রাণিত, তবে তা অব্যর্থ নয়।

একবিংশ শতাব্দীর একজন অমুসলিম ইসলাম-গবেষক মার্টিন ফরোয়ার্ড বলেন:

এডিনবরা বিশ্ববিদ্যালয়ের ইসলামের ইতিহাস বিষয়ক অধ্যাপক ক্যারোল হিলেনব্র্যান্ড বলেন:

ক্যারোল হিলেনব্র্যান্ডের মতে, তিনি ছিলেন "ইসলাম অধ্যয়ন ক্ষেত্রে এক বিশাল প্রভাবশালী ব্যক্তিত্ব এবং বিশ্বের বহু মুসলিমের কাছে শ্রদ্ধেয় এক নাম"। তবে ইসলামের উত্স ও বিকাশ নিয়ে ওয়াটের বিশ্লেষণ অন্যান্য গবেষকদের, যেমন জন ওয়ান্সব্রো (লন্ডন বিশ্ববিদ্যালয়ের প্রাচ্য ও আফ্রিকা অধ্যয়ন বিদ্যালয়) এবং প্যাট্রিসিয়া ক্রোনে ও মাইকেল কুক-এর সমালোচনার মুখে পড়ে। তাঁদের বই হাজারিজম: দ্য মেকিং অব দ্য ইসলামিক ওয়ার্ল্ড (১৯৭৭) এবং ক্রোনের মক্কার বাণিজ্য ও ইসলামের উত্থান-এ এই সমালোচনার বহিঃপ্রকাশ ঘটে। তবে পরবর্তীতে প্যাট্রিসিয়া ক্রোনে ও মাইকেল কুক স্বীকার করেন যে হাজারিজম বইয়ের মূল তত্ত্বটি ভুল ছিল, কারণ তত্ত্বের পক্ষে যথাযথ ও অভ্যন্তরীণভাবে সামঞ্জস্যপূর্ণ প্রমাণ ছিল না।

পাকিস্তানি গবেষক জাফর আলী কুরেশি তাঁর বই Prophet Muhammad and His Western Critics: A Critique of W. Montgomery Watt and Others-এ ওয়াটের কাজকে সমালোচনা করে বলেন যে, তিনি নবী মুহাম্মদের জীবনকে ভুলভাবে উপস্থাপন করেছেন। এই বইয়ের প্রশংসা করেন তুর্কি গবেষক ইব্রাহিম কালিন।

ফরাসি বিচারপতি জর্জ-হেনরি বুসক্য ওয়াটের বই Muhammad at Mecca সম্পর্কে কটাক্ষ করে বলেন, এটি "একজন এপিসকোপাল যাজকের দৃষ্টিকোণ থেকে ইসলামের উত্সের একটি মার্ক্সবাদী ব্যাখ্যা"। ডেনিশ ইতিহাসবিদ প্যাট্রিসিয়া ক্রোনে ওয়াটের পদ্ধতির সমালোচনা করেন, যেখানে তিনি অলৌকিক অংশ বাদ দিয়ে কাহিনিগুলি থেকে "ঐতিহাসিক" তথ্য আহরণের চেষ্টা করেন।

নির্বাচিত গ্রন্থসমূহ 
 আল-গাজালির বিশ্বাস ও অনুশীলন (The Faith and Practice of al-Ghazālī), ১৯৫৩ 
 মুহাম্মদ মক্কায় (Muhammad at Mecca), ১৯৫৩  ()
 মুহাম্মদ মদিনায় (Muhammad at Medina), ১৯৫৬  ()
 মুহাম্মদ: নবী ও রাষ্ট্রনায়ক (Muhammad: Prophet and Statesman), ১৯৬১ , উপরোক্ত দুটি প্রধান গ্রন্থের সংক্ষিপ্তসার ()
 ইসলামী দর্শন ও ধর্মতত্ত্ব (Islamic Philosophy and Theology), ১৯৬২ 
 ইসলামী রাজনৈতিক চিন্তাধারা (Islamic Political Thought), ১৯৬৮ 
 ইসলামী প্রভাব: মধ্যযুগীয় ইউরোপে ইসলামের প্রভাব (Islamic Surveys: The Influence of Islam on Medieval Europe), ১৯৭২ 
 ইসলামের মহিমা (The Majesty That Was Islam), ১৯৭৬ 
 ইসলাম কী? (What Is Islam?), ১৯৮০ 
 মুহাম্মদের মক্কা (Muhammad's Mecca), ১৯৮৮ 
 মুসলিম-খ্রিস্টান মেলামেশা: উপলব্ধি ও ভুল ধারণা (Muslim-Christian Encounters: Perceptions and Misperceptions), ১৯৯১ 
 প্রারম্ভিক ইসলাম (Early Islam), ১৯৯১ 
 ইসলামী দর্শন ও ধর্মতত্ত্ব (Islamic Philosophy And Theology), ১৯৮৭ 
 ইসলামী বিশ্বাসমালা (Islamic Creeds) [শরহ আল-আকায়িদ আন-নাসাফিয়া], ১৯৯৪ 
 ইসলামী স্পেনের ইতিহাস (History of Islamic Spain), ১৯৯৬ 
 ইসলামী রাজনৈতিক চিন্তাধারা (Islamic Political Thought), ১৯৯৮ 
 ইসলাম ও সমাজের সংহতি (Islam and the Integration of Society), ১৯৯৮ 
 ইসলামের সংক্ষিপ্ত ইতিহাস (Islam: A Short History), ১৯৯৯ 
 আজকের জন্য একটি খ্রিস্টীয় বিশ্বাস (A Christian Faith For Today), ২০০২

আরও দেখুন 
 ইসলামী চিন্তাবিদ

তথ্যসূত্র

বহিঃসংযোগ 
 Professor W. Montgomery Watt by Carole Hillenbrand
 W. Montgomery Watt: Muhammad, Prophet and Statesman 
 "Sirat An-Nabi and the Orientalists" Criticism of some of Watt's works by Muhammad Mohar Ali
 Professor Watt's paper Women in the Earliest Islam
 Interview with Professor Watt on Islam/Christian relations
 William Montgomery Watt's picture 

১৯০৯-এ জন্ম
২০০৬-এ মৃত্যু
ইসলামী গবেষণার পণ্ডিত
স্কটিশ প্রাচ্যবিশেষজ্ঞ
স্কটিশ ইপিসকাপলিস্ট পুরোহিত
এডিনবরা বিশ্ববিদ্যালয়ের শিক্ষাবিদগণ
ইয়না কমিউনিটির সদস্য
স্কটিশ খ্রিস্টান
স্কটিশ ইতিহাসবিদ
এডিনবরা বিশ্ববিদ্যালয়ের শিক্ষক